ข้อบังคับเจ้าพนักงานจราจรจังหวัดพัทลุง ว่าด้วยการห้ามจอด ห้ามกลับรถทุกชนิด การกำหนดระยะเวลาจอดรถในทางแคบหรือที่คับขัน การกำหนดให้รถเดินได้ทางเดียว การกำหนดการจอดรถหรือที่จอดพักรถ และขีดเส้นหรือทำเครื่องหมายจราจรบนผิวทางจราจร หรือติดตั้งสัญญาณจราจร หรือเครื่องหมายจราจรในเขตเทศบาลตำบลควนขนุน พ.ศ. 2555

ข้อบังคับเจ้าพนักงานจราจรจังหวัดพัทลุง

ข้อบังคับเจ้าพนักงานจราจรจังหวัดพัทลุง
ว่าด้วย
การห้ามจอด ห้ามกลับรถทุกชนิด การกำหนดระยะเวลาจอดรถในทางแคบหรือที่คับขัน
การกำหนดให้รถเดินได้ทางเดียว
การกำหนดการจอดรถหรือที่จอดพักรถ และขีดเส้นหรือทำเครื่องหมาย
จราจรบนผิวทางจราจร
หรือติดตั้งสัญญาณจราจร หรือเครื่องหมายจราจร
ในเขตเทศบาลตำบลควนขนุน
พ.ศ. ๒๕๕๕

ด้วยปรากฏว่าปริมาณรถที่ใช้ในถนนในเขตเทศบาลเมืองพัทลุง
มีอัตรามากขึ้นประกอบพื้นที่ผิวการจราจรมีน้อยทำให้เกิดปัญหาการจราจร ดังนั้น
เพื่อความปลอดภัยและความสะดวกในการจราจร จึงจำเป็นต้องจัดระเบียบการจราจรในถนนต่าง
ๆ

ฉะนั้น อาศัยอำนาจตามความในมาตรา ๑๓๙ (๒), (๔), (๕), (๙) แห่งพระราชบัญญัติจราจรทางบก พ.ศ. ๒๕๒๒
และคำสั่งกระทรวงมหาดไทย ที่ ๓๘๗/๒๕๕๑ (ลงวันที่ ๑๔ สิงหาคม พ.ศ. ๒๕๔๑) แต่งตั้งให้ผู้บังคับการตำรวจภูธรจังหวัดเป็นเจ้าพนักงานจราจรในเขตอำนาจการรับผิดชอบ
และเขตพื้นที่การปกครอง จึงได้ออกข้อบังคับไว้ ดังต่อไปนี้

ข้อ ๑  ข้อบังคับนี้เรียกว่า
ข้อบังคับเจ้าพนักงานจราจรจังหวัดพัทลุง ว่าด้วยการห้ามจอด ห้ามกลับรถทุกชนิด
การกำหนดระยะเวลาจอดรถในทางแคบหรือที่คับขัน การกำหนดให้รถเดินได้ทางเดียว การกำหนดการจอดรถหรือที่จอดพักรถ
และขีดเส้นหรือทำเครื่องหมายจราจรบนผิวทางจราจร หรือติดตั้งสัญญาณจราจร
หรือเครื่องหมายจราจรในเขตเทศบาลตำบลควนขนุน พ.ศ. ๒๕๕๕

ข้อ ๒[๑]  ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  ห้ามจอดห้ามกลับรถทุกชนิด
และกำหนดระยะเวลาจอดรถในทางที่แคบหรือที่คับขัน
๓.๑ ถนนทางหลวงแผ่นดินหมายเลข ๔๑๘๗ ตั้งแต่เขตเทศบาลตำบลควนขนุน ด้านทิศตะวันตก
ไปทางทิศตะวันออก ถึงสามแยกสัญญาณไฟจราจรจดถนนทางหลวงแผ่นดินหมายเลข ๔๐๔๘ ห้ามจอดรถวันคู่วันคี่
ตั้งแต่ เวลา ๐๖.๓๐ นาฬิกา ถึงเวลา ๐๙.๐๐ นาฬิกา และเวลา ๑๕.๐๐ นาฬิกา ถึงเวลา
๑๘.๐๐ นาฬิกา ของทุกวัน
๓.๒ กำหนดให้รถเดินได้ทางเดียวในถนนข้างตลาดสดฝั่งตะวันตก
ซึ่งถนนอยู่ทางด้านทิศใต้ของตลาดเทศบาลตำบลควนขนุนฝั่งตะวันตก
เชื่อมต่อระหว่างถนนแหลมโตนดกับถนนสุวรรณวิชัย ซอย ๓ กำหนดให้เดินรถทางเดียวจากทิศตะวันออกไปทางด้านทิศตะวันตก

ข้อ ๔  ขีดเส้นหรือทำเครื่องหมายจราจรบนผิวทาง
หรือติดตั้งสัญญาณจราจร หรือเครื่องหมายจราจร
๔.๑ บนถนนทางหลวงแผ่นดินหมายเลข ๔๑๘๗
บริเวณทางแยกจุดเชื่อมต่อถนนแหลมโตนด
๔.๒ ทางเข้าตลาดเทศบาลตำบลควนขนุนฝั่งตะวันออก
๔.๓ ทางเข้าตลาดเทศบาลตำบลควนขนุนฝั่งตะวันตก

ข้อ ๕  กำหนดการจอดรถหรือที่จอดพักรถ
๕.๑ ลานจอดรถ ด้านทิศตะวันตกของตลาดเทศบาลตำบลควนขนุนฝั่งตะวันออก
๕.๒
ถนนข้างตลาดสดฝั่งตะวันตกตั้งอยู่ด้านทิศใต้ติดตลาดเทศบาลตำบลควนขนุนฝั่งตะวันตก
๕.๓ ลานจอดรถด้านทิศเหนือ ของตลาดเทศบาลตำบลควนขนุนฝั่งตะวันตก
๕.๔ ถนนแหลมโตนด ด้านทิศตะวันออกของตลาดเทศบาลตำบลควนขนุนฝั่งตะวันตก
๕.๕ ซอยสุวรรณวิชัย ๓
ด้านทิศตะวันตกของตลาดเทศบาลตำบลควนขนุนฝั่งตะวันตก

ข้อ ๔  นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้

ประกาศ
ณ วันที่ ๑๗ มกราคม พ.ศ. ๒๕๕๕
พลตำรวจตรี
ศักดิ์สมหมาย  พุทธกูล
ผู้บังคับการประจำภาค
๙ รักษาราชการแทน
ผู้บังคับการตำรวจภูธรจังหวัดพัทลุง
เจ้าพนักงานจราจรจังหวัดพัทลุง

ปริยานุช/ผู้จัดทำ
๒๗ กุมภาพันธ์
๒๕๕๕

ปณตภร/ผู้ตรวจ
๗ มีนาคม ๒๕๕๕

[๑] ราชกิจจานุเบกษา
เล่ม ๑๒๙/ตอนพิเศษ ๓๙ ง/หน้า ๖๙/๒๓ กุมภาพันธ์ ๒๕๕๕